Niauduvos tvenkinys
55°44′55″ š. pl. 23°47′3″ r. ilg.﻿ / ﻿55.74861°š. pl. 23.78417°r. ilg.﻿ / 55.74861; 23.78417 Niauduvos tvenkinys – tvenkinys Lietuvoje, Radviliškio rajone, 1,5 km į rytus nuo Šeduvos. Sudarytas užtvenkus Niauduvos upę (Daugyvenės intakas) 0,26 km nuo jos žiočių. Tvenkinio ilgis iš šiaurės vakarų į pietryčius – 0,28 km, plotis – iki 0,09 km. Vakarinė tvenkinio dalis labai užžėlusi vandens augalija. Altitudė 85,8 m. Krantai žemi, vietomis apaugę medžiais ir krūmynais, šiaurvakarinis krantas užpelkėjęs. Rytuose link už 0,26 km telkšančio Raudondvario tvenkinio stūkso miškelis. Aplinkui plyti dirbami laukai ir pievos. Į šiaurę įsikūrusi Raudondvario gyvenvietė.